stanford-oval/wikipedia huggingface dataset:
אמפאגליפלוזין
תופעות לוואי > תופעות לוואי מאוד נדירות

דלקת בכליות (Interstitial nephritis).
הערות שוליים

↑  Clinical Review Report: Empagliflozin
↑  Matthew J. Levine, Empagliflozin for Type 2 Diabetes Mellitus: An Overview of Phase 3 Clinical Trials, Current Diabetes Reviews 13, 2017-8, עמ' 405–423 doi: 10.2174/1573399812666160613113556
↑  Bernard Zinman, Christoph Wanner, John M. Lachin, David Fitchett, Erich Bluhmki, Stefan Hantel, Michaela Mattheus, Theresa Devins, Odd Erik Johansen, Hans J. Woerle, Uli C. Broedl, Silvio E. Inzucchi, EMPA-REG OUTCOME Investigators, Empagliflozin, Cardiovascular Outcomes, and Mortality in Type 2 Diabetes, The New England Journal of Medicine 373, 2015-11-26, עמ' 2117–2128 doi: 10.1056/NEJMoa1504720
↑  Ellen F. Carney, Efficacy of empagliflozin for syndrome of inappropriate antidiuresis, Nature Reviews Nephrology 19, 2023-02, עמ' 73–73 doi: 10.1038/s41581-022-00673-x
↑  Euglycemic Diabetic Ketoacidosis: A Potential Complication of Treatment With Sodium–Glucose Cotransporter 2 Inhibition, diabetesjournals.org
↑  Dandan Li, Tiansheng Wang, Su Shen, Zhenwei Fang, Yue Dong, Huilin Tang, Urinary tract and genital infections in patients with type 2 diabetes treated with sodium-glucose co-transporter 2 inhibitors: A meta-analysis of randomized controlled trials, Diabetes, Obesity & Metabolism 19, 2017-03, עמ' 348–355 doi: 10.1111/dom.12825
↑  Anne Pavy-Le Traon, Sébastien Fontaine, Gérard Tap, Brigitte Guidolin, Jean-Michel Senard, Hélène Hanaire, Cardiovascular autonomic neuropathy and other complications in type 1 diabetes, Clinical Autonomic Research 20, 2010-06-01, עמ' 153–160 doi: 10.1007/s10286-010-0062-x
↑  R. P. Monica Reddy, Silvio E. Inzucchi, SGLT2 inhibitors in the management of type 2 diabetes, Endocrine 53, 2016-08-01, עמ' 364–372 doi: 10.1007/s12020-016-0943-4
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מפלגת הנוצרים הדמוקרטים

| --- | --- |

 מדינה:  שוודיה
 שם רשמי:  Kristen demokratisk samling, Kristdemokratiska Samhällspartiet, Kristdemokraterna 
 מנהיגים:  אבה בוש 
 תקופת הפעילות:  1964–הווה (כ־61 שנים)
 אידאולוגיות:  שמרנות
 מטה:  סטוקהולם 
 מיקום במפה הפוליטית:  מרכז - ימין
 ארגונים בינלאומיים:  מפלגת העם האירופית
 צבעים רשמיים:  כחול, לבן
 נציגויות בפרלמנטים
 ריקסדאג:  16 / 349
 הפרלמנט האירופי:  1 / 751
 
 http://www.kristdemokraterna.se/
 
מפלגת הנוצרים הדמוקרטים (בשוודית: Kristdemokraterna) היא מפלגה שמרנית בשוודיה. המפלגה הוקמה בשנת 1964 והכניסה לראשונה ייצוג לריקסדאג בשנת 1985 (באמצעות שיתוף פעולה עם מפלגת המרכז). המפלגה דוגלת בליברליזם כלכלי ובשמרנות.
היסטוריה

התנועה הוקמה כמחאה כנגד החלטת ממשלת שוודיה להוציא תכנים דתיים מהחינוך היסודי. התנועה בתחילה ארגנה הפגנות המוניות וארגנה עצומה שנחתמה על ידי 2.1 מיליון איש. עד סוף שנת 1964 כבר היו חברים במפלגה כ-11,500 איש.
במהלך שנות ה-70 המפלגה ניסתה להתמודד בבחירות לפרלמנט, אך לרוב השיגה 1%–2% מהקולות, ולא עברה את אחוז החסימה שעומד במדינה על 4%. בתחילת שנות ה-80 המפלגה החליטה לשנות את כלל המצע שלה – נטשה את העמדה השמרנית בנושא ההפלות והתנגדה לבניית כורים גרעיניים נוספים במדינה. כבר בשנת 1978 עלתה האפשרות להתמודד יחד עם מפלגת המרכז. גם בשנת 1982 נדונה אפשרות זו, אך היא לא יצאה אל הפועל. לבסוף, לאחר תהליך משא ומתן ארוך, הוחלט על ריצה משותפת בשנת 1984. במהלך הבחירות הייתה מתיחות רבה בין שתי המפלגות, אך לבסוף ה-KD הצליחה להכניס נציגים לריקסדאג.
בשנת 1987 מצע המפלגה שונה במעט. בשנת 1991 המפלגה זכתה (לאחר שהתמודדה באופן עצמאי) בכ-7% מהקולות. הממשלה שהורכבה לאחר הבחירות הייתה ממשלת ימין שכללה גם את ה-KD שמינתה מטעמה את שר החוץ וסגנו, שר התשתיות ושר התקשורת. בשנת 1998 הגיעה לשיא כוחה, לאחר שקיבלה 11% מהקולות והפכה למפלגה הרביעית בגודלה בפרלמנט. באותה השנה היו חברים במפלגה כ-24,000 איש, והיא נחשבה ליציבה מאוד וחזקה ברמה המוניציפלית.
לשוב הביתה

לשוב הביתה הוא סינגל שהוקלט על ידי הזמר-יוצר הישראלי ישי ריבו. השיר יצא לאור ב-29 בנובמבר 2017, כסינגל השני מתוך אלבומו השלישי של ריבו, שטח אפור, על ידי חברת התקליטים NMC.
רקע וכתיבה

השיר נכתב והולחן על ידי ישי ריבו והופק על ידי מאור שושן וריבו.
השיר עוסק באפשרות לעשות תשובה גם במצב של ריחוק רוחני מהאל בעקבות חטאים, כי הוא מוחל וסולח ועוזר לשוב אליו.
בסמוך לצאתו כסינגל, עלה השיר לרשת הזרמת המדיה ספוטיפיי, צבר מעל ל-5 מיליון והפך לאחד השירים הישראלים המושמעים ביותר בספוטיפיי, ולשיר בעברית המושמע ביותר בספוטיפיי.
וידאו קליפ

טרם פורסם הווידאו קליפ המלא של השיר. העלה ריבו לערוץ היוטיוב שלו את האודיו הרשמי של השיר ב-29 בנובמבר 2017, בסמוך לצאתו כסינגל. האודיו מציג בתוכו את עטיפתו של הסינגל.
נכון לנובמבר 2024, מספר הצפיות של הקליפ עומד על כמעט 55 מיליון.
גרסת כיסוי

ב-2019 ביצעה שירי מימון גרסת כיסוי לשיר, שנכללה בסרט "מחילה" ובאלבומה השישי, "נשימה".
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 2 |  |
|   ‏‏‏  מצעדי סוף שנה (התשע"ז)> מדינה |   ‏‏‏  מצעדי סוף שנה (התשע"ז)> מצעד |   ‏‏‏  מצעדי סוף שנה (התשע"ז)> מיקום שיא |   ‏‏‏  מצעדי סוף שנה (התשע"ז)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 10 |  |
|  ישראל | כאן גימל | 12 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 44 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 21 |  |
הערות שוליים

↑  לשוב הביתה, נבדק ב-2020-03-13
1 2 3   ישי ריבו - לשוב הביתה | ishay Ribo - Lashuv Habaita, סרטון  באתר יוטיוב (אורך: 3:17)
↑  שירי מימון - לשוב הביתה, באתר ‏מאקו‏, 6 באוקטובר 2019
| ישי ריבו |
| --- | --- | --- |
| אלבומי אולפן | תוכו רצוף אהבה • פחד גבהים • שטח אפור • אלול תשע"ט • סוף חמה לבוא |  |
| אלבומי הופעה | במה קהל ואהבה |  |
| ערכים קשורים | NMC • דברי שיר • צמאה |  |
| ישי ריבו - סינגלים |
| --- | --- | --- |
| תוכו רצוף אהבה | "תוכו רצוף אהבה" • "מטבע הדברים" • "קול דודי" • "הניסיון הזה" • "השבעתי" |  |
| פחד גבהים | "מקשה אחת זהב" • "מציל אותי כל יום" • "קול פעמונים" • "זוכר אני" • "אור החיים" |  |
| שטח אפור | "הנה ימים באים" • "לשוב הביתה" • "אחת ולתמיד" • "כל הזמן" • "לים" • "הבוקר יעלה" • "Comme Les Oiseaux" • "משגיח מן החלונות" • "אדון עולם" |  |
| אלול תשע"ט | "נפשי" • "הלב שלי" • "סדר העבודה" |  |
| סוף חמה לבוא | "פורחים לשובם" |  |
| במה קהל ואהבה | "לבחור נכון" • "ניצחת איתי הכל" |  |
| סינגלים אחרים | "ימין ה' רוממה" • "בן יקיר לי" • "נחכה לך" • "כתר מלוכה" • "סיבת הסיבות" • "תכף יפתח" • "לא נפסיק לחלום" • "אני שייך לעם" |  |
| השתתפות בסינגלים | "והאמת" • "המסובב" • "כל מעייני" |  |
| --- | --- |
בקרת זהויות :  MusicBrainz release group: b5586b23-a529-4cdc-ae2c-ce49b5aba92c
Overexposed

Overexposed הוא אלבום האולפן הרביעי של להקת הפופ רוק האמריקאית מארון 5.
האלבום הוקלט בשנת 2011 ויצא לראשונה ב-22 ביוני 2012. חברי הלהקה מספרים כי האלבום הזה יהיה האלבום הכי 'פופי' של הלהקה. ב-26 ביוני 2012 האלבום יצא באופן רשמי.
האלבום קיבל ביקורות מעורבות והגיע למקום השני במצעד האלבומים האמריקאי בילבורד 200, כשמכר בארצות הברית 222,000 עותקים ולמקום השני במצעד האלבומים הבריטי כשמכר בבריטניה 38,000 עותקים.
רקע

גיטריסט הלהקה, ג'יימס ולנטיין, מספר כי התוצאות של האלבום האחרון, "Hands All Over", היו מאכזבות, ושהאלבום החדש ייצא מוקדם יותר ממה שתוכנן במקור. ולנטיין גילה גם ש"זה יהיה האלבום ה'פופי' ביותר שלנו אי פעם, ולא התביישנו ללכת על זה".
תהליך יצירת האלבום החל במשך סיבוב ההופעות האחרון, בו חברי הלהקה החלו לכתוב חומרים לאלבום החדש, וגם לקחו חומרים שנשארו להם עוד מהקלטת האלבום הקודם.
לאחר ההצלחה של הסינגל האחרון, "Moves Like Jagger" שבו עבדו עם יוצרים מבחוץ, החליטו חברי הלהקה לנסות את זה גם עם האלבום החדש, ולעבוד עם יוצרים ומפיקים שלא עבדו איתם בעבר, כמו ראיין טדר.
מכיוון שקלידן הלהקה, ג'סי קרמייקל, יצא להפסקה זמנית ולא השתתף בהקלטת האלבום, פי ג'י מורטון החליף אותו בתפקיד הקלידן באלבום זה.
הסינגל הראשון מתוך האלבום, "Payphone", יצא לאור ב-17 באפריל 2012, ערב אחרי הופעת הבכורה שלו על במת The Voice (ארצות הברית) ביחד עם וויז קאליפה.
סינגלים

Payphone - הסינגל הראשון מן האלבום, יצא ב-16 באפריל 2012. השיר מבוצע בשיתוף פעולה עם הראפר וויז קאליפה.
One More Night - הסינגל השני מן האלבום, יצא ב-19 ביוני 2012.
Daylight - יצא לאור כסינגל השלישי מהאלבום ב-27 בנובמבר 2012.
Love Somebody - יצא לאור כסינגל הרביעי מהאלבום ב-14 במאי 2013.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 7 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 3 |
|  ארצות הברית | בילבורד 200 | 2 |
|  גרמניה | GfK – טופ 100 | 4 |
|  דנמרק | היטליסטן | 4 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 23 |
|  הממלכה המאוחדת | מצעד האלבומים הבריטי | 2 |
|  ולוניה | אולטראטופ 40 | 16 |
|  יפן | אוריקון | 5 |
|  מקסיקו | טופ 100 – מקסיקו | 3 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 3 |
|  ספרד | PROMUSICAE | 5 |
|  סקוטלנד | מצעד האלבומים הסקוטי | 1 |
|  פולין | ZPAV | 42 |
|  פורטוגל | מצעד האלבומים הפורטוגזי (AFP) | 5 |
|  פינלנד | המצעדים הפיניים הרשמיים | 28 |
|  פלנדריה | אולטראטופ 50 | 18 |
|  צרפת | SNEP | 5 |
|  קוריאה הדרומית | סירקל צ'ארט | 4 |
|  קנדה | מצעד האלבומים הקנדי | 3 |
|  רוסיה | טופ-היט | 19 |
|  שוודיה | סוורייטופליסטן | 33 |
|  שווייץ | המצעד השווייצרי | 7 |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 24 |
|  ארצות הברית | בילבורד 200 | 21 |
|  הממלכה המאוחדת | מצעד האלבומים הבריטי | 29 |
|  מקסיקו | טופ 100 – מקסיקו | 32 |
|  קנדה | מצעד האלבומים הקנדי | 18 |
|  שווייץ | המצעד השווייצרי | 87 |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |
| --- | --- | --- |
|  ארצות הברית | בילבורד 200 | 22 |
|   ‏‏‏  מצעדי סוף העשור (2010–2019)> מדינה |   ‏‏‏  מצעדי סוף העשור (2010–2019)> מצעד |   ‏‏‏  מצעדי סוף העשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 64 |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | זהב | 20,000 |
| צרפת (SNEP) | זהב | 50,000 |
| איטליה (FIMI) | זהב | 30,000 |
| יפן (RIAJ) | זהב | 100,000 |
| מקסיקו (AMPROFON) | זהב | 30,000 |
| ניו זילנד (RMNZ) | זהב | 7,500 |
| הפיליפינים (PARI) | זהב | 7,500 |
| הממלכה המאוחדת (BPI) | פלטינה | 531,735 |
| ארצות הברית (RIAA) | פלטינה | 1,690,000 |
הערות שוליים

↑  ראיין טדר, בנג'מין לוין, מקס מרטין, Shellback
↑  "Linkin Park Squeaks By Maroon 5, Hits No. 1 on Billboard 200" במגזין בילבורד, 4 ביולי 2012
↑  ארכיון המצעד, באתר מצעד האלבומים הבריטי, 1 ביולי 2012
↑  גרי גראף, "Maroon 5 'Would Have Liked' More Success with 'Hands All Over'", במגזין בילבורד, 10 באפריל 2012
↑  "Overexposed Album Art & Payphone Performance", באתר הרשמי של הלהקה, 10 באפריל 2012
↑  מידע על Overexposed, באתר המצעד האוסטרי, ארכיון
↑  מידע על Overexposed, באתר המצעד האיטלקי, ארכיון
↑  מידע על Overexposed, באתר המצעד הגרמני
↑  מידע על Overexposed, באתר מצעד דנמרק
↑  מידע על Overexposed, באתר המצעד הנורווגי
↑  מידע על Overexposed, באתר המצעד של ניו זילנד
↑  מידע על Overexposed, באתר המצעד הספרדי
↑  מידע על Overexposed, באתר המצעד הפורטוגזי, ארכיון
↑  מידע על Overexposed, באתר המצעד הפיני
↑  מידע על Overexposed, באתר המצעד הצרפתי, ארכיון
↑  מידע על Overexposed, באתר המצעד השוודי
| מארון 5 |
| --- | --- | --- |
| אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון | אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון |  |
| אלבומים | Songs About Jane‏ • It Won't Be Soon Before Long‏ • Hands All Over‏ • Overexposed‏ • V • Red Pill Blues |  |
| מיני אלבומים | iTunes Session‏ • Holiday Gift |  |
| אלבומי לייב | 1.22.03.Acoustic‏ • Live – Friday the 13th‏ • Live from SoHo‏ • Live from Le Cabaret |  |
| אלבומי אוסף | The B-Side Collection‏ • Call and Response: The Remix Album‏ • Singles |  |
| מארון 5 - סינגלים |
| --- | --- | --- |
| Songs About Jane | Harder to Breathe‏ • This Love‏ • She Will Be Loved‏ • Sunday Morning‏ • ‏Must Get Out |  |
| It Won't Be Soon Before Long | Makes Me Wonder‏ • Wake Up Call‏ • Won't Go Home Without You‏ • If I Never See Your Face Again‏ • Goodnight Goodnight |  |
| Hands All Over | Misery‏ • Give a Little More‏ • Never Gonna Leave This Bed‏ • Moves Like Jagger |  |
| Overexposed | Payphone‏ • One More Night‏ • Daylight‏ • Love Somebody |  |
| V | Maps‏ • Animals‏ • Sugar‏ • This Summer's Gonna Hurt like a Motherfucker‏ • Feelings |  |
| Red Pill Blues | Don't Wanna Know‏ • Cold‏ • What Lovers Do‏ • Wait‏ • Girls Like You |  |
| סינגלים אחרים | Beautiful Mistakes |  |
| --- | --- |
בקרת זהויות :  MusicBrainz release group: ed3c55b6-e49d-4d4e-a338-62b823b1e2d4
ACM

| --- | --- |

 שפה רשמית:  אנגלית
 מדינה:  ארצות הברית ארצות הברית
 מטה הארגון:  ניו יורק
 מקום פעילות:  עולמי
 חברים:  100,000
 נשיא:  יאניס יואנידיס
 יושב ראש:  וינט סרף, Gabriele Kotsis, Alexander L. Wolf, שרי מ. פנקייק, David H. Brandin, John W. Carr, Walter M. Carlson, יאניס יואנידיס, Vicki Lynne Hanson, ברברה סימונס, Stuart Feldman, Wendy Hall, אדל גולדברג, מריה קלווה, Jean E. Sammet, Stephen R. Bourne, דניאל ד' מקרקאן 
 תקופת הפעילות:  1947–הווה (כ־78 שנים)
 acm.org
 
עטיפת הירחון Communications of the ACM, אוגוסט 1986
עטיפת כתב העת Software Engineering Notes, אוקטובר 1985, של קבוצת ההתמחות בהנדסת תוכנה
ACM (קיצור של: Association for Computing Machinery - האגודה למכונות מחשוב) היא אגודה מדעית בתחום המחשוב ומדעי המחשב. האגודה נוסדה בשנת 1947 ונחשבת לחשובה בתחומה. בשנת 2011 היו באגודה יותר מ-100,000 חברים. המשרד הראשי של האגודה שוכן בעיר ניו יורק. נשיא ה-ACM, החל מיולי 2022, הוא יאניס יואנידיס.
פעילות

האגודה פועלת באמצעות 170 לשכות מקומיות ו-35 קבוצות התמחות (SIG - Special Interest Group), שכל אחת מהן מתמקדת בתחום ידע ספציפי. בנוסף, לאגודה סניפים ביותר מ-500 אוניברסיטאות ומכללות ברחבי העולם (הראשון נוסד בשנת 1961).
לאגודה כנסים ייעודיים רבים אשר הפכו למשמעותיים בתחום מדעי המחשב. קבוצות ההתמחות מפרסמות מספר רב של כתבי עת וידיעונים. האגודה מממנת פעילויות שונות להפצת ידע בתחומי המחשוב. בין השאר תמכה בתחרות השחמט בין השחמטאי גארי קספרוב למחשב כחול עמוק.
כתבי עת

האגודה מוציאה לאור כתבי עת רבים. העיקרי שבהם הוא Communications of the ACM, המופץ לכל חברי האגודה. Journal of the ACM הוא כתב העת האקדמי של האגודה. כתבי עת נוספים מתמקדים בתחומים ספציפיים של מדעי המחשב, חלקם יוצאים לאור במסגרת קבוצות ההתמחות. חלק מכתבי העת יוצאים לאור בשיתוף פעולה עם אגודת IEEE (אגודה שחלק מפעילותה חופף לזו של ה-ACM). כמעט כל כתבי העת זמינים במקוון למנויים.
פרסים ואותות הוקרה

האגודה מחלקת פרסים ואותות הוקרה בתחומי פעילותה, ובהם:
פרס טיורינג בגין הישג יוצא דופן במדעי המחשב. זהו הפרס החשוב ביותר בעולם בתחום זה.
פרס ACM למערכת תוכנה על הישגים יוצאי דופן בתחום התוכנה.
עמית ACM: אות הוקרה שנוסד בשנת 1993, ומוענק לחברי ה-ACM על הישגים במדעי המחשב ובטכנולוגיית המידע ועל תרומה מהותיות ליעדי ה-ACM. כ-500 מחברי ה-ACM זכו לאות הוקרה זה.
הערות שוליים

↑  ACM Elects Yannis Ioannidis as President, ACM, May 27, 2022
| --- | --- |
בקרת זהויות :  NLI: 987007576658605171  BIBSYS: 90608209  BnF: cb120919241 (data)  CANTIC: a10043512  CiNii: DA00190868  GND: 1222-1  ISNI: 0000 0001 2153 4974  LCCN: n78096869  NDL: 00275766  NKC: nlk20050161926  NLA: 35754645  NLK: KAB202016051  RERO: 02-A000011637  SNAC: w6g88gfk  SUDOC: 029253195  Trove: 1072549  VIAF: 133611413   WorldCat (עם VIAF): 133611413
Streptococcus mutans

| Streptococcus mutans |
| --- | --- |
 שרשראות חיידקי S. mutans מבעד למיקרוסקופ אור לאחר צביעת גראם (הגדלה X100)
מיון מדעי
ממלכה:: חיידקים אמיתיים
מערכה:: Firmicutes
מחלקה:: Bacilli
סדרה:: Lactobacillales
משפחה:: Streptococcaceae
סוג:: Streptococcus
מין:: Streptococcus mutans
שם מדעי
 Streptococcus mutans
Streptococcus mutans (בקיצור: S. mutans, בתעתיק לעברית: סטרפטוקוקוס מוטנס) הוא חיידק בעל תצורה נקדית-אליפטית במקצת, גראם-חיובי, אל-אווירני פקולטטיבי (שיכול לגדול בנוכחות חמצן או באווירה עניה בחמצן ועשירה בדו-תחמוצת הפחמן). חיידקים אלו נפוצים מאוד בחלל הפה, והם נחשבים לגורמים העיקריים לעששת שיניים.
החיידק שייך לסוג Streptococcus ותואר לראשונה על ידי Kilian Clarke בשנת 1924, שבודד את החיידקים מנגעי עששת בבני אדם.
החיידק Streptococcus mutans הוא מין אחד מתוך קבוצת מינים דומים הנקראת mutans streptococci, ואליה שייכים גם Streptococcus sobrinos הנפוץ אף הוא בבני אדם, ומינים נוספים הנפוצים יותר בחיות.
כללי

חיידקי S. mutans נפוצים מאוד בחלל הפה, והם נחשבים לגורמים העיקריים לעששת שיניים.
החיידק תואר לראשונה על ידי Kilian Clarke בשנת 1924, אשר בודד את החיידקים מנגעי עששת בבני אדם.
החיידק Streptococcus mutans הוא מין אחד מתוך קבוצת מינים דומים הנקראת mutans streptococci, ואליה שייכים גם Streptococcus sobrinos הנפוץ אף הוא בבני אדם, ומינים נוספים הנפוצים יותר בחיות.
מחקרים רבים התייחסו וזיהו את S. mutans כגורם העששת העיקרי. לכך יש מספר סיבות – ביניהן – ניתן לבודד חיידקים אלו כמעט מכל נגע עששתי. בנוסף, חיידק זה הצליח לגרום לעששת בחיות מעבדה שקיבלו דיאטה עשירה בסוכרוז. לחיידקים אלו יש תכונות כמו אצידוגניות (יצירת חומצות) ואצידוריות (יכולת לגדול בנוכחות חומצה) – מה שחשוב לגבי תהליך העששת. כמו כן – הם יוצרים גלוקנים - פולימרים בלתי מסיסים של מולקולות גלוקוז, שהן מתוצרי הפירוק סוכרוז, מה שעוזר להם להיצמד לשיניים, זה לזה ולחיידקים אחרים. עם זאת, לא תמיד הם מתגלים במספרים גבוהים בנגעים עששתיים, ואז יש תפקיד לחיידקים אצידוגניים ואצידוריים נוספים מסוג – non-mutans streptococci, כמו: Lactobacilli, Actinomyces, ו-Bifidobacterium.
אקולוגיה

בחלל הפה יש כמה מאות מינים של חיידקים, מהם כמה עשרות מינים של סטרפטוקוקים, כאשר לכל אחד מהם העדפות התיישבות שונות והתאמות מיוחדות לנישות השונות בחלל הפה. רק מיעוטם יכולים לגרום לעששת, כשהעיקרי ביניהם S. mutans. החיידקים הנצמדים למשטחי השיניים יוצרים את הרובד הדנטלי, הנקרא גם הביופילם הדנטלי (Dental Plaque/Dental Biofilm). זהו רובד המורכב מחיידקים רבים ותוצריהם, כאשר S. mutans מהווה חלק מרובד זה. הרב-סוכרים (הפוליסכרידים) כמו הגלוקנים השונים, הם תוצרי החיידקים ברובד, שעוזרים להם להיצמד זה לזה ולמשטחי השיניים. כאשר תדירות צריכת הסוכרים גבוהה, התנאים בפה חומציים למשך זמן ארוך בשל פירוק הסוכרים ויצירת חומצות, מה שגורם לתנאים מועדפים לאוכלוסיית החיידקים מפרקי הסוכר ויוצרי החומצות. דבר זה עלול לגרום להפרת האיזון האקולוגי הקיים באוכלוסיית החיידקים של חלל הפה, דבר אשר מוביל לתחילת התהליך העששתי.

מחקר משנות ה-70 מצא שלחיידקי S. mutans יש העדפה ברורה למשטחי השיניים בפה, והם היוו כ-40% מכלל הסטרפטוקוקים שהתיישבו בחרירים והחריצים בשיניים. מכלל החיידקים השוכנים בחלל הפה, רק כ-2%-9% מחיידקי S. mutans נמצאו על הרקמות הריריות של הלחיים.
מעורבות בעששת

ל-Streptococcus mutans וגם ל-Streptococcus sobrinos, השייכים לקבוצת ה-mutans streptococci, יש תפקיד מרכזי במעורבות בעששת שיניים. זאת מכיוון שחיידקים אלו מפרקים סוכרים (בייחוד סוכרוז), ובחילוף החומרים שלהם נוצרת חומצה לקטית. כך מתאפשרת הדה-מינרליזציה (המסת מינרלים כמו הסידן) מתוך זגוגית השן, ומתחיל התהליך העששתי. הסוכרוז משמש לחיידקים אלו לייצור של הפוליסכרידים המופרשים אל מחוץ לתא החיידק - הגלוקנים השונים, בעזרת האנזים גלוקן סוכראז (שנקרא גם גלוקוזיל טרנספראז), בתגובה הבאה:
סוכרוז (=גלוקוז+פרוקטוז) ← גלוקן (=פולימר גלוקוז) + פרוקטוז
סוכרוז הוא הסוכר היחיד שהחיידק S. mutans יכול לנצל כדי לייצר את הגלוקנים הדביקים. עם זאת, חיידקי S. mutans יכולים לפרק גם סוכרים רבים אחרים, כמו גלוקוז, פרוקטוז, לקטוז ועוד, ואפילו במידה מסוימת סוכרי כוהלים שבהם משתמשים כתחליפי סוכר במוצרי מזון שונים (כמו סורביטול ומניטול). קסיליטול (Xylitol) הוא תחליף הסוכר היחיד שהחיידקים לא יכולים לפרק, ויש לו גם השפעה מעכבת על גידולם בתרחיף. אך בניגוד לממצאים לגבי השפעת קסיליטול על חיידקים בתרחיף (פלנקטוניים), שגרם לעיכוב גידול על ידי יצירת מעגל גליקוליזה עקר, כשהחיידקים היו בביופילם (כמו מצבם על השיניים) ולא בתרחיף לא הייתה לקסיליטול השפעה מעכבת המוזכרת לעיל.
מחקרים רבים נעשו לגבי המעורבות של S. mutans ו-mutans streptococci נוספים בעששת. המחקרים הראשונים נעשו בתחילת שנות ה-60, במודלים של אוגרים וחולדות על ידי Keyes ,Fitzgerald וחוקרים נוספים, שהראו כי ניתן להדביק בעששת חיות שהן נטולות חיידקים (germ-free) בעזרת S. mutans. רק אחרי כעשור, הושוו הממצאים לתגליות של Clarke בשנות העשרים בבני אדם.
בנוסף לתכונות שצוינו לעיל, הסיבות שבגללן הסיקו שיש ל-S. mutans מעורבות בעששת קשורות למספר עובדות שנמצאו במחקרים מדעיים. נמצאה קורלציה גבוהה בין נוכחות של החיידק במספרים גבוהים במקרי עששת בילדים ובמבוגרים, ולהפך - מספרים נמוכים (או שהחיידק כלל לא נמצא) במקרים שאין עששת. עובדה נוספת הקשורה למעורבות בעששת, היא היכולת של חיידקי S. mutans לשרוד ולגדול בתנאים חומציים (ב-pH נמוך), הנוצרים בעקבות יצירת החומצות מפירוק הסוכרים.
יכולת יצירת עששת (פוטנציאל קריוגני)

המעורבות של S. mutans בעששת קשורה במספר תכונות שהופכות אותו לחיידק הקריוגני (יוצר העששת) העיקרי. כדי שחיידק יוכל לגרום לעששת שיניים, עליו להיצמד למשטחי השיניים - ואת זאת עושה S. mutans בעזרת מולקולות אדהזיה חלבוניות שנמצאות על פני שטח החיידק וקרויות "אנטיגן" I/II. מולקולה "אנטיגן" I/II, קיימות בכל חיידקי קבוצת ה-mutans streptococci והוא נצמד לגליקופרוטאין מסוים ברוק, הנקרא אגלוטינין, או בשמו המדעי - gp-340 (גליקופרוטאין במשקל מולקולרי של kDa‏340). האגלוטינין שברוק מצפה את משטחי השיניים ומשמש כרצפטור ל-Antigen I/II, וכך נצמדים החיידקים בעזרתו לשיניים.

תכונה נוספת של S. mutans שעוזרת לו בהיצמדות לשיניים ולרובד החיידקים שעל השיניים, היא ייצור הרב-סוכרים החוץ תאיים. תרכובות אלו נוצרות על ידי פירוק הסוכרים בעזרת האנזימים המתאימים, כמו האנזים גלוקן סוכראז, היוצר גלוקנים בלתי מסיסים המשמשים כחומרי דבק. S. mutans מייצר גם פרוקטנים, שהם פולימרים של פרוקטוז, בעזרת האנזים פרוקטן סוכראז (הנקרא גם פרוקטוזיל טרנספראז).
בנוסף לייצור והפרשה של רב-סוכרים חוץ תאיים, S. mutans גם מייצרים רב-סוכרים תוך-תאיים מהסוכרים, לשימוש ואגירה בציטופלסמה של החיידק. הרב-סוכרים התוך-תאיים עוזרים לחיידקים לשרוד גם בתנאים של חוסר מקור מזון חיצוני.
לחיידקים אלו יש גם אנזים בשם Phosphoenolpyruvate sugar:phosphotransferase, שתפקידו לזרז קליטת סוכרים שונים. זוהי תכונה קריטית לניצול הסוכרים לגידול החיידקים ולייצור החומצות הגורמות לתהליך העששת.
תכונה נוספת התורמת לפוטנציאל הקריוגני של החיידק היא עמידותו לתנאים חומציים שהם קטלניים לרוב החיידקים האחרים בפה. אחד המנגנונים המקנה לחיידקים את העמידות לחומצות הוא אנזים מסוג ATPase הנמצא בקרום התא של החיידק ובציטופלסמה שלו. אנזים זה משתמש במולקולת ה-ATP על מנת לשאוב יוני מימן (שהם הגורמים לחומציות) מתוך תא החיידק החוצה וכך להוריד את רמת החומציות בתוכו.
המופע הראשון

מחקרים אפידמיולוגיים הראו שבילדים מופיע S. mutans לראשונה עם בקיעת השיניים הראשונות. מקור החיידקים - ככל הנראה מהאם (או מהגורם הקרוב ביותר המטפל בילד), על ידי הדבקה מהרוק. ילדים יכולים גם להידבק בחיידק מילדים אחרים במסגרות הטיפוליות השונות בהן הם נמצאים.
מעורבות במחלות לב וכלי דם

חלק מהסטרפטוקוקים האוראליים וביניהם S. mutans, נמצא קשור למחלות סיסטמיות כמו מחלות לב וכלי דם (מחלות קרדיו-וסקולריות). חיידקים אלו בודדו גם במקרים של זיהום חיידקי בדם (בקטרמיה), וכן בדלקת זיהומית של פנים הלב.
הגעת החיידקים למחזור דם עלולה להתרחש במהלך טיפולי שיניים חודרניים שונים – כמו עקירת שיניים או טיפולי שורש. דרך הדם – החיידקים יכולים להגיע במהירות לאיברים כמו הלב ולגרום לדלקת זיהומית של פנים הלב, מחלה שעלולה להיות קטלנית.
גידול החיידקים במעבדה

ניתן לבודד את חיידקי S. mutans מהפה ולגדלם במעבדה על מצע אגר סלקטיבי מסוג Mitis Salivarius Agar. המצע מכיל את האנטיביוטיקה Bacitracin (המעכבת את יצירת הדופן הפפטידוגליקנית של חיידקים הרגישים לה) וגורמים סלקטיביים נוספים - כמו סוכרוז בריכוז גבוה (10-20%), הצבעים Crystal violet ו-Trypan blue, וכן Potassium Tellurite. חיידקי S. mutans יכולים לגדול על המצע בנוכחות החומרים הנ"ל, אבל חיידקים אחרים מעוכבים במצע זה.
לאחר הדגרת המצע לצורך מתן זמן לגידול, מושבות החיידקים המתקבלות נראות כמו סלעים או גבישים כחולים (ראו תמונה).
מניעה וטיפול > היגיינה

הדרך היעילה ביותר להקטנת רמות החיידקים על גבי השיניים היא שמירת היגיינה אוראלית נאותה, הכוללת צחצוח נכון פעמיים ביום ושימוש בחוט דנטלי לניקוי בין השיניים. החיידקים האוראליים חיים בפה כרובד ביופילם על השיניים, ולכן סילוק מכני על ידי צחצוח הוא הדרך היעילה ביותר להיפטר מהחיידקים הקריוגניים דוגמת S. mutans. אם יש צורך – הוספת מי פה ותכשירים עם חומרים ספציפיים הפעילים נגד החיידקים ומעכבים את שגשוגם יכולה לעזור, אך החיידקים בביופילם הרבה יותר עמידים בפני חומרים אנטי-חיידקיים או אנטיביוטיים. עם זאת, יש מספר חומרים יעילים ונפוצים אותם מוסיפים למוצרים הדנטליים השונים לשימוש בחלל הפה בנוסף לצחצוח.